**יחידה שלישית - "הורים וילדים" (50 נקודות(**

ביחידה זו יש לענות על שאלות בפרק חמישי ובפרק שישי, לפי ההוראות בכל פרק.

**פרק חמישי - שאלות על סוגיה נתונה (40 נקודות(**

בחר באחת מן הסוגיות ה-ו שבנספח, וענה על שש השאלות הנוגעות לסוגיה שבחרת

**סוגיה ה: תלמוד בבלי, מסכת**

**אם בחרת בסוגיה זו, עיין בסוגיה ה שבנספח, וענה על חמש השאלות 33-29 .**

29. לפניך סוגיה מתוך התלמוד הבבלי

1. מתי נערך התלמוד הבבלי? (1 נקודות)
2. ציין שני מפרשים של התלמוד הבבלי. (4 נקודות)

30. "תנו רבנן אכל כל מאכל ולא אכל בשר [...] שנאמר וקרעים תלביש נומה"

1. מה תפקידו של הביטוי "תנו רבנן " בסוגיה התלמודית? (2 נק')
2. הברייתא מצטטת פסוק מספר משלי: "אַל-תְּהִי בְסֹבְאֵי-יָיִן בְּזֹלְלֵי בָשָׂר לָמוֹ.  כִּי-סֹבֵא וְזוֹלֵל, יִוָּרֵשׁ וּקְרָעִים, תַּלְבִּישׁ נוּמָה"

מהו המדרש הנלמד מן הרישא של הפסוק ומהו המדרש הנלמד מהסיפא של הפסוק? (4 נק')

1. הסבר את משמעות הביטוי "ואף על פי שאין ראייה לדבר, זכר לדבר" (2 נק')

31. "גנב משל אביו ואכל ברשות אביו [...] עד שיגנוב משל אביו ומשל אמו"

1. המשנה מתארת ארבעה מצבים. ציין שני מצבים שבהם בן אינו נעשה סורר ומורה. (2 נק')
2. בסיפא של משנה זו יש מחלוקת.

(1) מי הם החכמים החולקים זה על זה? (2 נק')

(2) כתוב את שתי הדעות במחלוקת. (4 נק')

32. "גנב משל אביו ואכל ברשות אביו אף על גב דשכיח ליה בעית [...] עד שיגנוב משל אביו ויאכל ברשות אחרים דשכיח ליה ולא בעית:

1. כיצד מנמקת הגמרא את קביעת המשנה "אינו נעשה בן סורר ומורה עד שיגנוב משל אביו ויאכל ברשות אחרים". צטט והסבר במילים שלך. (4 נק')
2. משנה ה' מסבירה כי "בן סורר ומורה נידון על שם סופו" האם עמדה זו עולה בקנה אחד עם משנה ג'? נמק תשובתך. (4 נק')

33. "אמו מנא לה [...]על מנת שאין לבעליך רשות בהן"

1. הסבר את הביטוי "מה שקנתה אשה קנה בעלה" (2 נק')
2. הסבר את התשובה של רבי יוסי ברבי חנינא על השאלה הפותחת במילה " אמו מנא לה"? (2 נק')
3. הסבר את הקושיה של הגמרא על תשובתו של רבי יוסי ברבי חנינא. (2 נק')

**סוגיה ו: תלמוד בבלי, מסכת בבא בתרא, דף כ"א, ע"א**

**אם בחרת בסוגיה זו, עיין בסוגיה ה שבנספח, וענה על חמש השאלות 33-29 .**

34. א. מה פירוש השם "בבא בתרא" (1 נק')

ב. באיזה סדר מסדר המשנה כלולה מסכת זו? (2 נק')

ג. ציין שמות של שני מפרשים של התלמוד הבבלי (2 נק')

35. **"חנות שבחצר יכול למחות בידו [...]ולא מקול התינוקות"**

1. מהי ה"חצר" המדוברת במשנה? (3 נק')
2. מהי הפעולה שאסור לעשות אותה בחצר אם השכן מתלונן? מה תהיה תלונת השכן? (4 נק')
3. מהם הריחיים? ומדוע, לדעתך, השכן לא יכול למחות על השימוש בהן בחצר? (4 נק')

36. **"מאי שנא רישא [...] ומתקנת יהושע בן גמלא ואילך"**

1. הסבר את קושיית הגמרא. (5 נק')
2. מהם שני התירוצים שהובאו בגמרא ליישוב הקושיה? (6 נק')
3. מיהו החכם שדחה את דברי חברו ? מהו הנימוק לדחייה? (6 נק')
4. האם אביי ורבא הינם תנאים או אמוראים? (2 נק')

37. **"ברם זכור אותו האיש לטוב [...]ומכניסין אותן כבן שש כבן שבע"**

1. מהן שתי התקנות שקבע יהושע בן גמלא בעניין לימוד תורה? (6 נק')
2. מה היה הנימוק לקביעת כל תקנה? (4 נק')

38. קרא את דברי רבי יוסף קארו ב"שולחן ערוך":

**"חנות שבחצר יכולים השכנים למחות בידו ולומר לו אין אנו יכולים לישן מקול הנכנסים והיוצאים אלא עושה מלאכתו בחנותו ומוכר לשוק אבל אינם יכולים למחות בידו ולומר אין אנו יכולים לישן מקול הפטיש או מקול הריחים מאחר שכבר החזיק לעשות כן ולא מיחו בידו"**

ואת דברי רבי משה איסרליש:

**"ויש אומרים דכל מה שעושה בחנותו ובביתו אפילו לכתחילה אינן יכולין למחות. ודווקא בני אדם בריאים. אבל אם הם חולים והקול מזיק להם יכולים למחות"**

1. מהו הנימוק, לדעתו של רבי יוסף קארו, לכך שבמקרים הנזכרים בסיפא של המשנה השכנים אינם יכולים למחות? (1 נק')
2. במה חולק רבי משה איסרליש על דברי רבי יוסף קארו? ( 1 נק')
3. מה מוסיף רבי משה איסרליש על דברי רבי יוסף קארו? (1 נק')
4. חווה שדעתך לגבי שניים מהמקרים הבאים, האם זכותו של שכן למחות? בסס תשובתך על אחד המקורות (המשנה, הגמרא, רבי יוסף קארו או רבי משה איסרליש) (2 נק')

* הפעלת מזגן רועש במשך כל שעות היממה
* משחקי ילדים במרפסת סמוכה לדירת אישה הנמצאת בשמירת הריון
* רעש הנגרם כתוצאה מתנועה ערה של אנשים רבים הבאים לבקר חולה.

**פרק שני -שאלות קצרות מן היחידה הורים וילדים (10 נקודות(**

ענה על אחת מן השאלות 27-28.

39. א. ציין והסבר שתי תקנות שהתקינו באושא (6 נק')

ב. בשנת 1944 החליטה מועצת הרבנות הראשית בארץ ישראל לעדכן את תקנת אושא שעוסקת במזונות הבנים והבנות. בשנת 1978 שוב עודכן החוק.

ציין מה היו שני העדכונים משנת 1944 ? ומה היו שני העדכונים שנערכו בשנת 1978 (4 נק')

40. בחומר הלימוד מופיעים כמה סיפורים בהם בא לידי ביטוי כיבוד הורים.

1. הסבר את השאלה: "עד היכן כיבוד אב ואם". (2 נק')
2. כתוב בלשונך בקצרה שניים מסיפורים אלה. (6 נק')
3. בחר שתיים מהדמויות בסיפורים שבחרת והבע עמדתך בנוגע להתנהגותן. (2 נק')

**סוגיה ה**

**תלמוד בבלי, מסכת בבא בתרא, דף כ"א, ע"א**

**משנה** חנות שבחצר יכול למחות בידו ולומר לו איני יכול לישן מקול הנכנסין ומקול היוצאין אבל עושה כלים יוצא ומוכר בתוך השוק ואינו יכול למחות בידו ולומר לו איני יכול לישן לא מקול הפטיש ולא מקול הריחים ולא מקול התינוקות:

**גמרא** מאי שנא רישא ומאי שנא סיפא? אמר אביי: סיפא אתאן לחצר אחרת. אמר ליה רבא: אי הכי, ליתני: חצר אחרת- מותר! אלא אמר רבא: סיפא אתאן לתינוקות של בית רבן, ומתקנת יהושע בן גמלא ואילך. דאמר רב יהודה אמר רב: ברם זכור אותו האיש לטוב ויהושע בן גמלא שמו, שאלמלא הוא נשתכח תורה מישראל. שבתחלה, מי שיש לו אב- מלמדו תורה, מי שאין לו אב- לא היה למד תורה. מאי דרוש? "ולמדתם אותם"- ולמדתם אתם. התקינו שיהו מושיבין מלמדי תינוקות בירושלים. מאי דרוש? "כי מציון תצא תורה" ועדיין מי שיש לו אב היה מעלו ומלמדו, מי שאין לו אב לא היה עולה ולמד. התקינו שיהו מושיבין בכל פלך ופלך ומכניסין אותן כבן שש עשרה כבן שבע עשרה, ומי שהיה רבו כועס עליו- מבעיט בו ויצא. עד שבא יהושע בן גמלא ותיקן שיהו מושיבין מלמדי תינוקות בכל מדינה ומדינה ובכל עיר ועיר ומכניסין אותן כבן שש כבן שבע.

ד. מהם שני התירוצים שהובאו בגמרא ליישוב הקושיה? (4 נק')

**משנה** גנב משל אביו ואכל ברשות אביו משל אחרים ואכל ברשות אחרים משל אחרים ואכל ברשות אביו אינו נעשה בן סורר ומורה עד שיגנוב משל אביו ויאכל ברשות אחרים רבי יוסי בר' יהודה אומר עד שיגנוב משל אביו ומשל אמו:

**גמרא** גנב משל אביו ואכל ברשות אביו אע"ג דשכיח ליה בעית משל אחרים ואכל ברשות אחרים אע"ג דלא בעית לא שכיח ליה וכל שכן משל אחרים ואכל ברשות אביו דלא שכיח ליה ובעית עד שיגנוב משל אביו ויאכל ברשות אחרים דשכיח ליה ולא בעית:

רבי יוסי בר' יהודה אומר עד שיגנוב משל אביו ומשל אמו:

אמו מנא לה מה שקנתה אשה קנה בעלה אמר רבי יוסי בר' חנינא מסעודה המוכנת לאביו ולאמו והאמר רבי חנן בר מולדה אמר רב הונא אינו חייב עד שיקנה בשר בזול ויאכל יין בזול וישתה אלא אימא מדמי סעודה המוכנת לאביו ולאמו איבעית אימא דאקני לה אחר ואמר לה על מנת שאין לבעליך רשות בהן:

**מתני' משל אחרים ואכל ברשות אחרים** - ואפילו לא אכלן ברשות בעלים עצמן וטעמא מפרש בגמרא:

**גמ' בעית** - מתפחד מאביו שלא יבין הלכך לא ממשיך:

**עד שיגנוב משל אביו** - דשכיח ליה לגנוב תמיד ואכל ברשות אחרים דלא בעית שלא יראהו אביו ובכי האי גוונא ממשיך:

**עד שיקח בשר בזול** - אבל אם גנב בשר ויין עצמן לא:

**מדמי סעודה המוכנת** - שהיו מעות מוכנים לקנות מהם סעודה לאביו ולאמו דכיון דלכך נזדמנו משל אמו קרינן בהו דאיהי נמי שייכא בהם מדינא דבעלה חייב במזונותיה:

**על מנת שאין לבעליך רשות בהן** - דאי לא אמר לה הכי זכה בהן בעל דלא עדיף ממציאתה: אי נימא חייבי כריתות שהיתה אמו על אביו בכרת כגון אחותו דלאו בת קדושין: